OzLabs/hebrew-wiki-articles huggingface dataset:
כולנגיוגרפיה

כּוֹלַנְגִיוגרפיה (באנגלית: Cholangiography) היא הדמיה של צינור המרה (המכונה גם עץ המרה) על ידי קרני רנטגן והזרקת חומר ניגוד.<ref></ref>

== סוגים ==
ישנם לפחות ארבעה סוגים של כולנגיוגרפיה (המקובלות יותר):

# Percutaneous transhepatic cholangiography (PTC): טכניקה רדיולוגית המשמשת כדי להמחיש את האנטומיה של דרכי המרה. חומר ניגוד מוזרק לצינור מרה בכבד ולאחר מכן מבצעים צילומי רנטגן. בדיקת כבד ודרכי מרה זו באמצעות צילומי רנטגן מושגת על ידי החדרת מחט דקה לכבד הנושאת חומר ניגוד כדי לעזור לראות חסימה בכבד ובדרכי המרה.
# Endoscopic retrograde cholangiopancreatography (ERCP): היא טכניקה המשלבת שימוש באנדוסקופיה ופלואורוסקופיה לאבחון וטיפול בבעיות מסוימות של מערכת דרכי המרה או הלבלב. זה מבוצע בעיקר על ידי גסטרואנטרולוגים מיומנים ובעלי הכשרה מיוחדת. על אף שמדובר בצורת הדמיה, היא אבחנתית וטיפולית כאחד, ולרוב מסווגת עם ניתוחים ולא עם הדמיה.
# כולנגיוגרפיה ראשונית ( Primary cholangiography) (או פרי-ניתוחית): מתבצעת בחדר הניתוח במהלך התערבות ניקוז מרה.
# כולנגיוגרפיה משנית (Secondary cholangiography): נעשה לאחר התערבות ניקוז מרה.

בשני המקרים נעשה שימוש בנוזלים פלואורסצנטים ליצירת ניגודים המאפשרים את האבחנה. הכולנגיוגרפיה החליפה במידה רבה את השיטה שהייתה בעבר של כולנגיוגרפיה תוך ורידית (IVC), שהיא צורה של כולנגיוגרפיה שהוצגה ב-1954. זהו הליך רדיולוגי (רנטגן) המשמש בעיקר, כדי להסתכל על דרכי המרה הגדולות יותר בתוך הכבד ודרכי המרה מחוץ לכבד.

== שיטה נוספת ==
Magnetic resonance cholangiopancreatography ([https://360maalotc.com/mrcp/ MRCP]) היא טכניקת הדמיה רפואית. היא משתמש בהדמיית תהודה מגנטית כדי להמחיש את דרכי המרה והלבלב באופן לא פולשני. הליך זה יכול לשמש כדי לקבוע אם אבני מרה מונחות בכל אחת מהצינורות המקיפים את כיס המרה.
==קישורים חיצוניים==

== הערות שוליים ==

קטגוריה:מחלות כבד
קטגוריה:רדיוגרפיה
קטגוריה:טכנולוגיה רפואית
רוסיה האירופית


רוסיה האירופית (ברוסית: Европейская Россия, европейская часть России) הוא חלקה האירופי של רוסיה, ממערב להרי אורל.

רוסיה האירופית הוא חלקה המאוכלס ביותר של רוסיה, זאת על אף היותו רק 23% מכלל שטחה. רוסיה האירופית מכסה את הרוב המכריע של מזרח אירופה, ומשתרעת על פני כ-40% משטחה הכולל של אירופה, עם למעלה מ-15% מכלל אוכלוסייתה, מה שהופך את רוסיה למדינה הגדולה והמאוכלסת ביותר באירופה.

==קישורים חיצוניים==

==הערות שוליים==

קטגוריה:רוסיה
קטגוריה:רוסיה: גאוגרפיה
קטגוריה:אירופה: אזורים
16 Carriages

"" הוא שיר של הזמרת האמריקאית ביונסה מתוך אלבום האולפן השמיני שלה, Cowboy Carter; כסינגל מוביל של האלבום לצד "Texas Hold 'Em". השיר יצא לאור ב-11 בפברואר, על ידי חברות התקליטים פארקווד אנטרטיינמנט וקולומביה רקורדס.

"" הוא בלדת קאנטרי על גיל ההתבגרות ועל מערכת היחסים ביו הורים לילדיהם. מבקרי מוזיקה שיבחו את השיר, את המוזיקליות שלו ועל השירה של ביונסה. השיר הגיע עם צאתו למקום התשיעי במצעד שירי הקאנטרי של בילבורד.

== רקע ==
ורייזון, חברת התקשורת האמריקאית, שחררה שני טיזרים קצרים לקראת הסופרבול LVIII. בפרסומת הראשונה ביונסה והשחקן והקומיקאי האמריקאי, טוני הייל, מוכרים יחדיו לימונדה קריצה לשמו של אלבום האולפן השישי של ביונסה, Lemonade. בטיזר שני נראה פסל של סוס כסף, קריצה לעטיפת אלבום האולפן השביעי של ביונסה, Renaissance.

בחודש פברואר 2024, מהלך הסופרבול, פורסמה פרסומת בת דקה עם טוני הייל ובה ביונסה מאתגרת את עצמה באתגר "לשבור" את "שירות האינטרנט של ורייזון 5G". בפרסומת, ביונסה מנסה "לשבור" את האינטרנט בכמה ניסיונות; מכירת לימונדה, נגינת סקסופון, השקת אוסף בובות ברבי (BarBey; ביונסה קראה לאוסף בובות הברבי שלה כך מפני זכויות יוצרים), הכרזה על מועמדותה למירוץ לנשיאות ארצות הברית וטיסה לחלל. באותו יום, ביונסה הכריזה על אלבום האולפן השמיני שלה, Cowboy Carter שעתיד היה לצאת לאור ב-29 במרץ 2024; יחד עם ההכרזה, ביונסה הוציאה לאור שני סינגלים הכלולים באלבום, "16 Carriages" ו-"Texas Hold 'Em".

== מיקומי שיא ==

== היסטוריית יציאות לאור ==
{|class="wikitable plainrowheaders"
|+ Release dates and formats for "16 Carriages"
! scope="col" | אזור
! scope="col" | תאריך
! scope="col" | פורמט (ים)
! scope="col" | חברת תקליטים
! scope="col" | הערות
|-
! scope="row" | כלל העולם
| 11 בפברואר 2024
| הורדה דיגיטלית • הזרמת מדיה
| פארקווד, קולומביה
|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
שיטת חבר מביא חבר

שיטת חבר מביא חבר היא אסטרטגיה שיווקית וגיוסית המעודדת אנשים להפנות חברים או מכרים למוצר, שירות, או מקום עבודה. דרך זו מנצלת את האמון הקיים בין אנשים המכירים זה את זה ופועלת ויכולה לתרום לגיוון והעשרה של המועמדים בתחומים שונים, החל מקמעונאות ועד להייטק. היא מספקת יתרונות גם לממליצים וגם לממלצים עליהם, ובכך מעמיקה את הקשרים בין הצדדים לטובת שגשוג הארגון או העסק.

== במגזר הקמעונאי ==
במגזר הקמעונאי, שיטת "חבר מביא חבר" פועלת על ידי הצעת הנחות, קופונים או תגמולים אחרים ללקוחות המזמינים חברים לקנות או להירשם לשירות. לדוגמה, רשת חנויות אופנה עשויה להציע הנחה של 10% לכל לקוח שמביא חבר המבצע רכישה. המודל הזה לא רק מגדיל את מספר הלקוחות, אלא גם מעמיק את הנאמנות של הלקוחות הקיימים, שכן הם מרגישים חלק מהמותג ומוערכים על ידיו.

== בצה"ל ==
השימוש בשיטת "חבר מביא חבר" בצבא, במיוחד ביחידות הטכנולוגיה והסייבר, הוא לא רק נפוץ אלא גם מהווה את אחד האסטרטגיות המרכזיות לגיוס כוח אדם מוכשר ומיומן לתעשיית ההייטק הישראלית. חברות סטארט-אפ רבות, המהוות איים של קהילות מקצועיות, נבנות סביב בוגרי יחידות צבאיות מסוימות, ובכך ממחישות את הערך המוסף של הקשרים האישיים והמקצועיים שנרקמים במהלך השירות הצבאי. <ref></ref>

חטיבת הצנחנים יצאה בקמפיין חבר מביא חבר בשנת 2019 שהמטרה היא לייצר רף סינון נוסף דרך בוגרי החטיבה שמכירים באופן אישי את הדרישות והמטרות שלה. <ref></ref>

גם בסיירת מטכ"ל פועלים בשיטה הזו תוך ההנחה שאנשים איכותיים מסתובבים במעגל החברתי שלהם עם אנשים איכותיים אחרים. <ref></ref>

== בהייטק ==
בתעשיית ההייטק, שיטת "חבר מביא חבר" משמשת כאחת האסטרטגיות המרכזיות והאפקטיביות ביותר לגיוס עובדים. המחקרים המתוארים במאמר מדגישים כיצד גיוס דרך המלצות של חברים ועמיתים נחשב לגישה יעילה במיוחד, עם יתרונות ברורים בעלות, אפקטיביות זמן, ואריכות תקופת ההשארות בארגון.

בין יתרונותיה הבולטים של השיטה ישנו חיסכון משמעותי בעלות הגיוס בהשוואה למקורות אחרים, זאת בזכות תלות מופחתת בשירותי חברות גיוס והצורך בפרסום מודעות גיוס יקרות. יתר על כן, האפקטיביות של התהליך מתבטאת בכך שהזמן הדרוש לגיוס עובד נמוך משמעותית, מאחר שהממליצים מציעים מועמדים אשר הם מכירים אישית ואותם הם סבורים שישתלבו היטב בתרבות הארגונית. בנוסף, עובדים שהגיעו לארגון דרך המלצות של חברים נוטים להראות נאמנות ומחויבות גבוהה לעבודה, תוך שהם שוהים בחברה זמן רב יותר, מה שמחזק את הטענה כי זוהי אחת הדרכים המועדפות והיעילות ביותר לגיוס בסביבה ההייטקית. <ref></ref>

== הערות שוליים ==

קטגוריה:משאבי אנוש
קטגוריה:שיווק
רוברט רובינסון (מושל דלאוור)

רוברט פייל רובינסון (באנגלית: Robert Pyle Robinson; ) היה בנקאי ופוליטיקאי אמריקאי מדלאוור, איש המפלגה הרפובליקנית, שכיהן כמושל דלאוור ה-57 בשנים 1925–1929.
==ראשית חייו==
רוברט רובינסון נולד בווילמינגטון שבדלאוור, כבנם של רוברט ל. ופרנסס דלפליין רובינסון. ב-1905 הוא נשא לאישה את מרגרט פורקר, ולשניים נולדו שלושה ילדים.

ב-1916 היה רובינסון לנשיא הבנק המרכזי הלאומי בווילמינגטון. הוא נחשף לראשונה לפוליטיקה כאשר עבד כמזכיר האישי של חבר בית הנבחרים של ארצות הברית מטעם דלאוור, ל. הייסלר בול בשנים 1902–1903. ב-1914 הוא ניסה להיבחר לתפקיד נציב הביטוח של דלאוור, ונוצח בהפרש של 98 קולות בלבד.
==מושל דלאוור==
ב-1924 נבחר רובינסון כמועמד של פשרה מטעם המפלגה הרפובליקנית למשרת מושל דלאוור, ובבחירות הכלליות ניצח את מועמד המפלגה הדמוקרטית, ג'וזף בנקרופט. הוא כיהן כמושל מ-20 בינואר 1925 ועד 15 בינואר 1929.

במהלך תקופת כהונתו של רובינסון כמושל, הסוגיות המרכזיות שאיתם התמודדה אז ממשלת דלאוור היו קשורות לחינוך התיכוני ולסלילת הכבישים. עם העברת חוקי החינוך השנויים במחלוקת של 1919 ו-1921, נעשתה דלאוור מחויבת לתוכנית נמרצת לבניית בתי ספר. פייר ס. דו פונט הסכים ליזום את תחילת התהליך ודאג למימון משמעותי מכספיו האישיים. על כל פנים, מהלך זה לא הצליח ליצור תנופה, והאספה הכללית של דלאוור סירבה להטיל לשם כך מיסים נוספים. מס ההכנסה ומס התאגידים החדשים הספיקו כדי לממן את הכספים הנדרשים, אך היה חשש שלא הכול לוקחים חלק במאמץ הנדרש. כדי למצוא מוצא, מינה רובינסון את דו פונט לתפקיד נציב המס המדינתי. עד מהרה הכניס דו פונט חידושים בעבודת משרדו, הגדיל את ההכנסות ממס ההכנסה והבטיח את המשך תוכנית בניית בתי הספר.

רובינסון גם תמך בארגון מועצת הרווחה המדינתית ובהכנסת חידושים במערכת הגמלאות עבור אימהות נזקקות. בהדרגה התברר שנדרשה רפורמה בשירותי הרווחה, והוגשה הצעת חוק להחלפת בתי המחסה המחוזיים במדינתיים. הצעת החוק לא עברה, אך פלורנס מ. האנבי, שהייתה האישה הראשונה שנבחרה לאספה הכללית של דלאוור, הגישה את הצעת החוק ל"חוות התקווה", שדאגה למימון לבית חולים לחולי שחפת. רובינסון גם מינה את האישה הראשונה בכל מדינות ארצות הברית שכיהנה כמזכירת המדינה, פאני הארינגטון.

==שנותיו האחרונות==
לאחר תום כהונתו כמושל, שב רובינסון לשמש כנשיא הבנק הלאומי המרכזי בווילמינגטון. אף על פי שהוא מעולם לא היה חקלאי, הוא נבחר ב-1922 כנשיא אגודת החקלאים המדינתית, וכגזבר של אגודת החקלאים הלאומית.

רוברט רובינסון נפטר בווילמינגטון ב-4 במרץ 1939. הוא נטמן בבית הקברות וילמינגטון וברנדיויין שבעיר.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/238/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 239-240.
</div>

==קישורים חיצוניים==

* [https://www.nga.org/governor/robert-pyle-robinson/ רוברט רובינסון] באתר אגודת המושלים הלאומית 
* [https://politicalgraveyard.com/bio/robinson7.html#824.21.15 רוברט רובינסון] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1869
קטגוריה:אמריקאים שנפטרו ב-1939
שמואל שושנה

הרב שמואל שושנה (נפטר ח' בתמוז ה'תקפ"ג, 1823) היה פוסק הלכה ושד"ר, אב בית הדין ורבה של טבריה בראשית המאה התשע עשרה.
== קורותיו ==
נולד במרקש שבמרוקו, עלה לארץ ישראל סביב שנת ה'תקמ"ה. בשנת תק"ן יצא כשד"ר ללוב, שם הסכים לספר חיי אברהם. היה שד"ר בארצות צפון אפריקה.

הוחזק כבקי בכל ענייני דת ודין. את ימי הקיץ נהג לבלות בפקיעין, ובזמן שהותו שם היו רבני עירו פונים אליו בדבר הלכה. נמנה עם ראשי ורבני הקהילה לצד הרב יצחק אבולעפיה, רבי אהרן אלחדיף, רבי יאודה נחמד, רבי רפאל ארזי הכהן.

בשנת תק"ע יצא לשליחות נוספת למרוקו, וביקר בעיר תאזה, שם הסכים על פסק דין הנוגע לשררה של רבי יהושע בן גיגי בעיר.<ref>ראו: בניהו, מאיר, ירושלים, ישראל Ms. NA 400 עמ' 35ב.</ref>

נקבר בטבריה בסמוך לים הכנרת,<ref>ראו: טובת מראה דף צד עמוד א.</ref> וספדו לו רבי דוד אמאדו<ref>תהלה לדוד אמאדו ח"ב דרוש יג להספד, דף סח ע"ג.</ref> ורבי שלמה חכים.<ref>ראו: כיסא שלמה דרוש ה.</ref> בנו היה רבי יוסף שושנה, דיין בטבריה. מצאצאיו רבי זבולון שושנה.<ref>ראו מטה זבולון על התורה עמ' 13.</ref>

== חיבוריו ==
*ספר שאלות ותשובות - בכתב יד.
*ספר דרושים - בכתב יד.<ref>ראו טוב רא"י סימן שסח.</ref>

== הערות שוליים ==

קטגוריה:טבריה: רבנים
קטגוריה:מרקש: רבנים
קטגוריה:שד"רים
קטגוריה:מחברי ספרי דרוש
קטגוריה:עולים לארץ ישראל במאה ה-18
צ'רלי הצ'ו-צ'ו (ספר)

צ'רלי הצ'ו-צ'ו: מהעולם של המגדל האפל<ref></ref> הוא ספר ילדים מאת סטיבן קינג,<ref name="ew.com"></ref> שפורסם תחת השם הבדוי בריל אוונס. הסיפור נכתב על ידי סטיבן קינג ופורסם ברומן שקדם לו, בסדרת המגדל האפל: The Dark Tower III: The Waste Lands. הספר נמצא על ידי ג'ייק בפרק 22. הסיפור נועד להיות מצמרר ולתת לילדים סיוטים.<ref></ref> הוא פורסם על ידי סיימון אנד שוסטר ב-11 בנובמבר 2016.<ref></ref> הספר מופיע בפרק הראשון של המיני-סדרה סיפורה של ליסי (2021), בהפקת אפל טי בי.

== עלילה ==
בוב, נהג קטר של חברת הרכבות אמצע העולם, וקטר חי ותבוני בשם צ'רלי, מבצעים נסיעות קבועות בין סנט לואיס לטופקה. כאשר מר מרטין, נשיא חברת הרכבות אמצע העולם, מזמין קטר דיזל חדש שיחליף את צ'רלי הקשיש, הקטר החי ננטש על מסילה צדדית ומעשיבה ומחליד. בוב מסרב להתקדם לקטר דיזל, ועובר למשרת ניקיון. שנים מאוחר יותר, קטר הדיזל לא מצליח להתניע עבור מר מרטין, שזקוק לו כדי להגיע לרסיטל הפסנתר של בתו בטופקה. המהנדס בוב איש הניקיון, בלבוש נהג הקטר, מגלה שתיחזק את צ'רלי בזמנו הפנוי, וכי הוא כשיר לנסיעה. ללא משא הרכבת מאחוריו, הוא משוכנע שגם יגיע בזמן לרסיטל. צ'רלי מביא את מר מרטין בזמן. מר מרטין גומל לצמד בהעסיקו אותם בהסעת ילדים בקרונות רכבת ברחבי פארק שעשועים.

== רקע ==
הספר נחשף לראשונה בקומיק-קון, סן דייגו, שם חולקה מהדורה מוגבלת של 150 עותקים למשתתפים. השחקנית אליסון דייוויס השתתפה בחתימה על הספר באירוע, כשהיא מגלמת את הסופרת הבדיונית בריל אוונס.

== הערות שוליים ==

קטגוריה:ספרי סטיבן קינג
קטגוריה:ספרי 2016
אל-עין (בעלבכ)

אל עין (בערבית: العين) הוא כפר לבנוני-שיעי בנפת בעלבק שבמחוז בעלבכ-הרמל.

הכפר שוכן במדרון המערבי של הרכס המזרחי של הר הלבנון, בגובה ממוצע של 1,000 מטר מעל פני הים, בשכנות לכפר , ליד הכביש הלבנוני A4 המוביל מבעלבכ צפונה לעבר סוריה, לעיר חומס.

== אטימולוגיה ==
השם ניתן לכפר על שום ריבוי מעיינות המים שבו, שהחשוב שבהם הם: , , ו.

== היסטוריה ==
בעבר, הכפר נקרא על שמו של האמיר שהיה שליט בעלבכ ומת בשנת 1255 לספירה.

עלי סמית ביקר בכפר בשנת 1838 וציין שרוב תושביו מתואלים.
 
== שטח ==
שטח הכפר הוא 8,780 דונם.

== אוכלוסייה ==
בשנת 2014 התגוררו בכפר 6,663 תושבים, מהם: 6,394 (95.96%) מוסלמים (מהם: 3,871 שיעים, 2,522 סונים, 1 עלווי), 245 (3.68%) נוצרים (ממגוון זרמים ועדות), 24 (0.36%) לא מוגדרים.

== מלחמת חרבות ברזל ==
בתאריך 26 מרץ 2024 תקף צה"ל מטרה של חזבאללה ליד הכפר.

== הערות שוליים ==

קטגוריה:לבנון: יישובים
Beyond the Invisible

"Beyond the Invisible" (בעברית: "מֵעֵבֶר לְבִלְתִּי נִרְאֶה") הוא שיר של הפרויקט המוזיקלי הגרמני אניגמה. הוא פורסם ב-21 באוקטובר 1996 כסינגל המוביל מתוך אלבום האולפן השלישי שלהם, (1996).<ref name=":0"></ref> את השיר הוציאו חברות התקליטים וירג'ין רקורדס ו-EMI רקורדס ברחבי העולם.<ref name=":0" />

גרסה מחודשת של "Beyond the Invisible" פורסמה בשנת 2011 על ידי הרכב הדאנס הגרמני סקוטר.<ref></ref>

== רקע ==
ב-"Beyond the Invisible", זמרת הפופ הגרמנייה סנדרה קרצו שוב מבצעת את שירת הפתיחה, בעוד המפיק המוזיקלי הרומני-גרמני מיכאל קרצו אחראי על שאר הבתים.<ref></ref> הרצועה כוללת גם דגימות מתוך "Sajāja Bramaņi",<ref></ref> ומזמור גרגוריאני (ישעיהו 64:9–11) מתוך "Gregoriani Cantus" מאת פייר קאלין.<ref></ref> רוב הרצועות ב- כוללות גם מזמורים גרגוריאניים וגם מזמורים שבטיים, המזכירים את האלבום הראשון והשני של אניגמה, (1990) ו- (1993).<ref></ref><ref></ref>

רצועות מספר ארבע וחמש של הסינגל מכילות גם את "Light of Your Smile", שאינו באלבום, .<ref name=":0" />

== ביקורת ==
לארי פליק מבילבורד תיאר את השיר בתור . הוא הוסיף, . מבקר מטעם מיוזיק ויק דירג אותו בארבעה מתוך חמישה כוכבים בסך הכול, וכתב, . במגזין ציינו גם כי .<ref></ref>

== וידאו קליפ ==
הווידאו קליפ הנלווה לשיר בוים על ידי ג'וליאן טמפל וכולל שני רקדני קרח מחליקים ביער. הוא צולם ביער סברנקי, מרלבורו שנמצא בממלכה המאוחדת. משטח ההחלקה על הקרח נבנה במיוחד עבור הקליפ ולקח יותר משבוע להקפיא אותו. סיימון סקוטלנד, המפיק שלו, השתמש לאחר מכן בשם "Beyond the Invisible" כשם לחברת הקולנוע והבידור הביתית שלו.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירי העידן החדש
קטגוריה:סינגלים שהגיעו למקום הראשון ביוון
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
לחיות מחדש

לחיות מחדש היא מיני-סדרה ישראלית בשישה פרקים משנת 2009, בהפקת חיים בוזגלו ונלי קפסקי ובבימויו של בוזגלו. התסריט נכתב על ידי דניאל סן-המונט, חיים בוזגלו וליזה ממו. עם השחקנים הראשיים נמנים לירון נבו, שמיל בן ארי, לירז צ'רכי, הנרי דוד, אלברט אילוז וריימונד אמסלם.

הסרט זכה בפרס חביב הקהל ופרס הצילום בפסטיבל לושון בצרפת.<ref name=":1"></ref>

== תקציר ==
הסדרה "לחיות מחדש" מספר את סיפורה של אוניית המעפילים "יהודה הלוי", אשר הביאה לארץ עולים יהודים ממרוקו בשנת 1947.

במהלך מסעה, הספינה עוצרת בצרפת ולוקחת על סיפונה גם ניצולי שואה. העלילה מתמקדת במפגש בין שתי הקבוצות המהגרות השונות, ומתארת את המאבק של היישוב היהודי בארץ ישראל נגד המנדט הבריטי, היחסים בין היהודים לערבים, ואת החיכוכים הראשונים בין יהודים אשכנזים לספרדים במחנה המעצר הבריטי בקפריסין. כמו כן, הסרט משקף סיפורי אהבה אסורים וחיפוש אחר קרובים אובדים ומבצע בריחה נועז מהמחנה.

== ביקורות ==
אריאנה מלמד מאתר ynet כתבה עליו "התסריט כתוב ומבוצע באופן שאמור להעצים את הטרגדיות הגדולות, כולל חשיפת מספרים מן המחנה כסוג של טיעון ושימוש מופרז עד אי-אמינות ב"אנחנו יוצאים לארץ אבותינו".<ref name=":0"></ref>

אסף שניידר מ־nrg כתב "כל העסק נראה כמאמץ עילאי לשכנע את הלא משוכנעים כי החלום הציוני, והעלייה, ומיזוג הגלויות, וכור ההיתוך, הם עדיין סיפור מצוין לסדרת טלוויזיה"<ref name=":0" />

== פסטיבלים ופרסים ==
* פרס חביב הקהל ופרס הצילום בפסטיבל לושון בצרפת, 2009.<ref name=":1" />
* הוצג בפסטיבל מונטה קרלו במונקו, 2009.<ref name=":1" />
* הוצג בפסטיבל FIPA בצרפת, 2009.<ref name=":1" />

==קישורים חיצוניים==

== הערות שוליים ==

קטגוריה:סרטים ישראליים משנת 2009
קטגוריה:סרטים בעברית
Zari

"Zari" (ביוונית: "Ζάρι", בעברית: "קוביית משחק", מעוצב כ-"ZARI") הוא סינגל שהוקלט על ידי הזמרת היוונייה מרינה סאטי. את השיר הוציאה ב-7 במרץ 2024 חברת התקליטים גולדן רקורדס. הוא נכתב על ידי סאטי בשיתוף עם עוד שמונה כותבים נוספים, ועוסק את במאפיינים של הנוער ביוון ותרבותו. כמו כן, נבחר על ידי תאגיד השידור היווני לייצג את המדינה באירוויזיון 2024, שהתקיים במאלמה שבשוודיה.

== רקע וכתיבה ==
"Zari" נכתב על ידי סאטי, ג'ינו בורי, ג'יי לוויט סטולאר, ג'ורדן ריצ'רד פלמר, קונסטנטין פלמנוב בשקוב, מנוליס סולידקיס, ניק קודונס, אוגה ובלוספה. על ההפקה המוזיקלית עבדו פלמנוב בשקוב, סאטי, קודונס, אוגה, אמיס גרגידיס, מיכאל סטאת'קיס, פבלו אלקנטרה וסם טיבה.<ref></ref><ref></ref> בהצהרות לכלי התקשורת אמרה המבצעת כי רעיונו של השיר הוא לערבב בין מסורות ישנות לתרבויות חדשות ביוון.<ref name=":0"></ref> כמו כן, טענה כי המוטיב המרכזי בו הוא המזל.<ref></ref> הוא יצא לאור ב-7 במרץ 2024 על ידי גולדן רקורדס.<ref></ref>

== וידאו קליפ ==
ב-7 במרץ 2024 פורסם ביוטיוב הווידאו קליפ הרשמי של השיר. הוא צולם בנקודות שונות ברחבי יוון, דוגמת האקרופוליס באתונה, רפינה ונמל התעופה הבין-לאומי אתונה-אלפתריוס וניזלוס.<ref></ref><ref></ref>

== תחרות הזמר של האירוויזיון ==
=== בחירה פנימית ===
ב-15 בספטמבר 2023 אישר תאגיד השידור היווני (ERT) על כוונת המדינה להשתתף באירוויזיון 2024.<ref></ref> ב-24 באוקטובר הודיע במהלך תוכנית הטלוויזיה Studio 4 כי סאטי נבחרה לייצג את יוון בתחרות הקרובה.<ref></ref> תהליך כתיבת השירים החל למחרת.<ref></ref> ב-13 בפברואר נודע כי שם השיר הנבחר הוא "Zari".<ref></ref>

=== באירוויזיון ===
יוון שובצה לחלקו הראשון של חצי הגמר השני, שהתקיים ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. יוון הופיעה שלישית, אחרי אלבניה ולפני שווייץ. בסוף הערב הוכרזה כאחת מעשר המדינות שהעפילו לגמר הגדול.<ref></ref> בגמר, שנערך ב-11 במאי, הופיעה יוון כשיר מספר 12, לפני לטביה ואחרי הממלכה המאוחדת. יוון סיימה את התחרות במקום ה-11 עם 126 נקודות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
|colspan="3" |
|-
! יון (IFPI Greece)
| פלטינה
| 2,000,000
|-
| colspan="3" |
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמטים
! scope="col" |חברת תקליטים
! הערות
|-
! scope="row" | עולם
| 7 במרץ 2024
| הורדה דיגיטלית הזרמת מוזיקה
| גולדן רקורדס
| 
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי יוון באירוויזיון
קטגוריה:שירים ביוונית
קטגוריה:שירים על יוון
The Metallica Collection

The Metallica Collection הוא מארז תקליטורים דיגיטלי של להקת ההבי מטאל האמריקאית Metallica, אשר שוחרר ל-iTunes Store בלבד ב-14 באפריל 2009, ומאוחר יותר גם לפלטפורמות אחרות. המארז כולל את כל אלבומי האולפן של הלהקה, כולל רצועות בונוס, שיצאו לאור בשנים 1983–2008.

== תכולת המארז ==
רשימת הפריטים הכלולים במארז (כולל רצועות בונוס), לפי סדר יציאתם לאור:
* Kill 'Em All
** The Four Horsemen (הופעה)
** Whiplash (הופעה)
* Ride the Lightning
** For Whom the Bell Tolls (הופעה)
** Creeping Death (הופעה)
* Master of Puppets
** Battery (הופעה)
** The Thing That Should Not Be (הופעה)
* 
** One (הופעה)
** ...And Justice for All (הופעה)
* Metallica
* Load
* ReLoad
* 
* S&M
* I Disappear (סינגל מתוך פסקול הסרט משימה בלתי אפשרית 2)
* St. Anger
* Some Kind of Monster (פסקול לסרט הדוקומנטרי Metallica: Some Kind of Monster)
* Live from Live Earth (מיני-אלבום הזמין רק לרוכשי האלבום ב-iTunes)
* Death Magnetic

=== Live from Live Earth ===
המארז כולל מיני-אלבום אקסקלוסיבי מבית iTunes הכולל את ההופעה המקורית של הלהקה מפסטיבל Live Earth הבינלאומי שהתקיים ב-7 ביולי 2007.

== משתתפים ==
* ג'יימס הטפילד - שירה מובילה, גיטרת קצב, גיטרה מובילה וגיטרה אקוסטית
* לארס אולריך - תופים
* קירק האמט - גיטרה מובילה, גיטרת קצב וגיטרת סלייד
* קליף ברטון - גיטרת בס
* ג'ייסון ניוסטד - גיטרת בס
* בוב רוק - גיטרת בס
* רוברט טרוחיו - גיטרת בס
* מייקל קאמן - ניצוח

קטגוריה:מטאליקה
על אודות מבנה הגוף האנושי

על אודות מבנה הגוף האנושי (בלטינית: De Humani Corporis Fabrica Libri Septem - שבעה ספרים על מבנה גוף האדם) הוא אוסף ספרים על האנטומיה האנושית שנכתב על ידי אנדריאס וסאליוס ופורסם ב-1543. הספרים היוו פריצת דרך בהיסטוריה של האנטומיה, ביחס לעבודתו של הרופא היווני קלאודיוס גלנוס, שהייתה דומיננטית במשך 1300 שנים.

אוסף הספרים מבוסס על הרצאותיו של וסאליוס אוניברסיטת פדובה, שבמהלכן סטה מהפרקטיקה המקובלת על ידי ניתוח גופות כדי להמחיש לתלמידים את הנושאים באנטומיה. לפני תקופתו ניתוחים בוצעו על ידי גלבים-מנתחים בהנחיית דוקטור לרפואה, שלא היה צפוי לבצע עבודת כפיים. המגנום אופוס של וסאליוס מציג בחינה מדוקדקת של האיברים והמבנה השלם של גוף האדם. הדבר התאפשר בזכות ההתקדמות הרבה שנעשתה בתקופת הרנסאנס, כולל התפתחויות אמנותיות בייצוג חזותי מילולי ופיתוח טכני של הדפסה עם חריטות עץ מעודנות. בזכות ההתפתחויות הללו ומעורבותו הקרובה והזהירה, הצליח וסאליוס לייצר איורים עדיפים על כל איורים שהופקו בעבר.
סדרת הספרים ידועה כיום באיורים המפורטים מאוד של ניתוחים אנושיים. בתקופתו זה היה אולי ספר האנטומיה הטוב ביותר שקיים.
בספר 663 עמודים ו-300 תמונות שהוכנו בחריטת עץ על ידי ון קלקר ואמנים אחרים. ספר זה, שחולל מהפכה באנטומיה, ראה אור חודש בלבד לאחר פרסום ספרו של קופרניקוס שחולל מהפכה באסטרונומיה. זמן קצר לאחר מכן הוציא וסאליוס ספר קיצור לסטודנטים שכונה Epitome (סיכום).

ב-1555 יצאה המהדורה השנייה של ה-Fabrica, בשינויים קלים. פרסום הספר גרם להתקפות קשות על וסאליוס בידי חסידי תורת גלנוס, אך תוך מספר שנים הפך ספר זה למקובל בבתי הספר לרפואה. וסאליוס נפגע עמוקות מההתקפות עליו ופעם אחת שרף בחמת זעם כמעט את כל כתביו.

==סדרת הספרים==

===ספר 1: העצמות והסחוסים===
הספר הראשון מהווה כרבע מהאוסף כולו. הוא מציג את תצפיותיו של וסליוס על עצמות אדם ועל סחוסים, שאסף מבתי קברות. הוא מתאר את המראה הפיזי של עצמות האדם ואת ההבחנה בין העצמות והסחוסים לפי תפקוד. בכל פרק וסאליוס מתאר את העצמות בפירוט רב, ומסביר את התכונות הפיזיות שלהן בדרכים שונות.

בפרקים הפותחים, וסאליוס "נותן היבטים כלליים של עצמות ושלד, עוסק בהבדלים במרקם, חוזק וגמישות בין עצם וסחוס; מסביר את ההבדלים המורכבים בין סוגי מפרקים וסוקר כמה אלמנטים בסיסיים של טכניקות תיאור ומינוח. ." נושא מרכזי בספר זה הוא האם גלנוס תיאר את עצמות השלד האנושי במדויק. כאשר וסליוס הרצה על השלד האנושי, הוא גם הציג עצמות של בעלי חיים אחרים כדי לתת אמינות לתצפיותיו של גלנוס.
===ספר 2: הרצועות והשרירים===
כאן מתאר וסאליוס את מבנה השרירים הרצועות, את החומרים המשמשים ליצירת תנועה על ידי הגוף, ואת החומר המשמש לאחיזה של המפרקים. באמצעות תצפיות על קצבים שחותכים בשר, וסאליוס הצליח לשלב את כישורי הקצבים שלמד בנתיחה של גוף האדם. הוא תיאר את הסדר שבו יש לנתח גוף אנושי כדי לצפות ביעילות בכל שריר בגוף.

האיורים בספר מציגים מבט מעמיק של גוף האדם שניתן לעקוב אחריו תוך כדי ניתוח גוף אנושי. וסאליוס מזכיר גם את המכשירים הדרושים לביצוע דיסקציה. בספר זה מתחיל וסאליוס לתאר כיצד התיאורים האנטומיים של גאלנוס אינם תואמים את התצפיות שלו. על מנת להראות כבוד לגאלנוס, הוא מציע שהשימוש של גאלנוס במבנה האנטומי הוא למעשה נכון, אבל לא עבור בני אדם. הוא אפילו המשיך לתאר כמה מהמבנים באופן שגאלנוס תאר.

==ראו גם==
האנטומיה של גריי (ספר)

==קישורים חיצוניים==

קטגוריה:אנטומיה
קטגוריה:ספרי לימוד
קטגוריה:מקורות מידע ברפואה
קטגוריה:היסטוריה של הרפואה
קטגוריה:ספרי המאה ה-16
קטגוריה:ספרי שנות ה-1540
קטגוריה:ספרי 1543
פירוזאבאד

פירוזאבאד () היא עיר במחוז המרכזי של נפת פירוזאבאד, מחוז פארס, איראן, המשמשת גם כבירת המחוז וגם כבירת הנפה. פירוזאבאד נמצאת דרומית לשיראז. ונמצאת בשטח שנוצר על ידי הצפה של נהר קונייפקאן, מוקפת בהרי הזגרוס.<ref name=":0"></ref> עם צורה עגולה, העיר נחשבה לסמל של המלוכה, בה מבנים המראים על ההשפעה והחשיבות של המקום בעבר. הכניסה לעיר הייתה דרך שני גשרים, ובמרכזה עמד מגדל התירבל, ששימש כאמצעי לתצפיות ותקשורת.<ref name=":0" />

העיר העתיקה המקורית נקראה גור, ומתוארכת לתקופה האימפריה האחמנית ונהרסה על ידי אלכסנדר מוקדון. מאות שנים מאוחר יותר, ארדשיר הראשון, מייסד האימפריה הסאסאנית, החיה את העיר לפני שנבזזה במהלך הפלישה הערבית המוסלמית במאה ה-7. היא הוקמה שוב על ידי הבויהים תחת עצ'ד אל-דולה, אך בסופו של דבר ננטשה בתקופת הקאג'אר והוחלפה בעיר סמוכה, שהיא כיום פירוזאבאד. המבנה היחיד ששרד שלו הוא הליבה המרכזית של מגדל עתיק.

במפקד האוכלוסין של 2006, אוכלוסייתה מנתה 58,210 ב-12,888 משקי בית.<ref name="2006 census"></ref> המפקד הבא בשנת 2011 מנה 64,969 אנשים ב-16,617 משקי בית.<ref name="2011 census"></ref> המפקד ב-2016 הראה אוכלוסייה של 65,417 נפשות ב-20,184 משקי בית.<ref name="2016 census"></ref>

== היסטוריה ==
[[קלעה-י דוח'תר]]
גור מתוארך לתקופה האחמנית. היא הייתה ממוקמת באזור נמוך באזור, ולכן, במהלך פלישתו לפרס, הצליח אלכסנדר מוקדון להטביע את העיר על ידי הכוונת זרימת נהר לעיר. האגם שיצר נשאר עד שארדשיר בנה מנהרה לניקוזו. הוא ייסד את עיר הבירה החדשה שלו באתר זה.

העיר החדשה של ארדשיר הייתה ידועה כחור ארדשיר, ארדשיר חורה וגור. היא תוכננה בצורה מעגלית כל כך מדויקת, עד שההיסטוריון הפרסי אבן בלח'י כתב עליה כי "נוצרה בעזרת מחוגה". היא הייתה מוגנת על ידי תעלה ברוחב 50 מטר, וקוטרה היה 2 קילומטרים. העיר הייתה בעלת ארבעה שערים; לצפון היה שער חורמזד, לדרום שער ארדשיר, למזרח שער מיתרה ולמערב שער והרם. את חצרות המלוכה בנו במרכז מעגל ברדיוס של 450 מטר. במרכז העיר הייתה מגדלה או מגדל, בשם טרבל. גובהו היה 30 מטר והוא היה בעל עיצוב ספירלי. העיצוב ייחודי לאיראן, וישנן תאוריות שונות לגבי מטרת בנייתו.<ref name="ardasir-korra2"></ref><ref name="firuzabad2"></ref> נחשב כי הוא היה הקדם האדריכלי של המסגד הגדול של סאמרא שבעיראק ומגדל המינרט הבולט שלו, המלוויה. בתקופת הססאנית, הראשי תיבות ART (בפהלווי הכתוב) שימשו כחותמת המטבע לציון גור.<ref></ref>

גור ואיסתכר התנגדו במאמץ למוסלמים הערבים הפולשים בשנות ה-630 וה-640; הם נכבשו על ידי עבדאללה בן עמר בשנים 649–50.

העיר ננטשה בסופו של דבר בתקופת קג'אר והיישוב הסמוך לה היה מאוכלס, שהוא כיום פירוזאבאד המודרנית הממוקמת כ-3 ק"מ ממזרח לאתר גור.<ref name="sasanika"></ref> כיום, בין האטרקציות של פירוזאבאד ניתן למצוא את הסאסאניד קלעה-י דוח'תר, ארמון ארדשיר, ומקדש האש והמינאר הסמוך לו.

לפי פרסום משנת 1939 של האנתרופולוג הנרי פילד, 7,000 צ'רקסים חיו בפירוזאבאד.<ref>FIELD, H. (1939). </ref>

בעיר חמש אוניברסיטאות: אוניברסיטה להשכלה גבוהה פירוזאבאד, אוניברסיטת אזאד האסלאמית, סניף פירוזבאד; אוניברסיטת Payame Noor, מרכז פירוזאבאד; שלוחה של האוניברסיטה הטכנית והמקצועית; וסניף של האוניברסיטה למדע וטכנולוגיה יישומית.<ref></ref>

== ראו גם ==
* קלעה-י דוח'תר
* ארמון ארדשיר
* העיר העגולה של בגדאד

== קישורים חיצוניים ==

== הערות שוליים ==

קטגוריה:איראן: ערים
יהודי איראן (סרט)

יהודי איראן הוא סרט דוקומנטרי מ-2005 מאת הקולנוען האיראני-הולנדי רמין פרחאני. הסרט חוקר את חיי יהודי פרס שחיים בתוך החברה האסלאמית הדומיננטית באיראן. למרות האפליה שהם נתקלים בה, הם בוחרים להישאר באיראן ולא לעזוב את הארץ.

הסרט היה הראשון מסוגו שסיקר את הנושא, והוא תיעד גם את הקשרים בין מוסלמים ליהודים וגם את הסטריאוטיפים והדעות הקדומות כלפי המיעוט היהודי. פרחאני מצהיר כי הסרט נוצר "כדי לעזור למערבים לתקן את תדמית המזרח התיכון" ולאפשר להם "להבחין בדקויות ובנורמות" השונות בתוך התרבות.

== רקע ==
אף על פי שיהודים חיו באיראן כבר 2,700 שנה, המהפכה האיראנית ב־1979 גרמה לרוב היהודים לעזוב את המדינה. באיראן המודרנית, האנטישמיות המשתוללת ממשיכה לאיים על האזרחים הנותרים.

== תקציר ==
בסרט מתנגנת ברקע מוזיקה מזרח תיכונית, הוא מציע צילומים של ארכיטקטורה בת מאה כאשר הסרט התיעודי מטייל בטהראן, אספהאן ושיראז.

מגוון רחב של איראנים־יהודים מתראיינים: מאישה זקנה בבית חולים ועד סטודנטית למדעי המחשב. כמו כן מתראיינים סטודנטים מוסלמים; הם מסבירים שאין להם חברים יהודים בגלל הפוליטיקה הישראלית או כיוון שיהודים "לא מתערבבים" עם מוסלמים איראנים.

הסרט מציג גם דוגמאות לסובלנות דתית, כמו הסיפור של שתי נשים, אחת יהודייה והשנייה מוסלמית, שהפכו לחברות קרובות מימי הלימודים בקולג'. חברותן המשיכה לגדול גם לאחר הלימודים, וגם בני משפחותיהן התיידדו זה עם זה. סיפורן מדגים את האפשרות למצוא קשרים אנושיים חמים ואמיתיים מעבר לחלוקות דתיות ותרבותיות, ומציע תקווה להבנה ושלום בין קהילות שונות.

באיספהאן, האמן היהודי סולימאן ששון מסביר כיצד עבודתו מושפעת מאוד מאמנות פרסית ומאדריכלות אסלאמית. מצביע על ציוריו, הוא מסביר כיצד הוא משלב באופן טבעי מוטיבים דתיים, כמו עשרת הדיברות ותפילת דוד, עם סגנון אמנות פרסי מסורתי.

לבסוף, פרחאני מבקר בשיראז, בה הואשמו 13 יהודים בריגול. הראיות נגדם הן נסיבתיות ובנויות על הודאות סחוטות, מה שמוביל לאמונה שההאשמות הראשוניות נרקמו. אף על פי כן, הם עומדים בפני עונשי מוות, ומקבלים עונשי מאסר של 2–9 שנים.
יהודי איראני מתפלל בבית כנסת בשיראז, איראן.

== תגובות ==
בתגובה לסרט, רמין פרחאני דיבר על התגובות הרגשיות של יהודים ואיראנים בגולה, אומר כי הם "קיבלו יותר תחושה עם מה שאנחנו מראים בסרט". הוא מתאר תגובות של עיניים רטובות ורגשות נוסטלגיים לגבי אבדן השורשים, מה שמדגים את ההד הרגשי העמוק שהסרט הצליח ליצור.<ref name="Jandaghianinterview"></ref>

חריף מהאגודה של יהודים מהמזרח התיכון וצפון אפריקה הצביע על הערך המוסף של הסרט בכך שהוא מספק "הצצה נדירה לחייהם של כמה מ-25,000 היהודים שעדיין נמצאים באיראן" ומציע "תובנה יוצאת דופן לגבי האפליה הרשמית ממנה סבלו יהודים תחת המשטר האסלאמי". דבריו אלו מצביעים על כך שהסרט לא רק מעורר רגשות אלא גם מספק פרספקטיבה חשובה על המציאות הקשה שחווים יהודים באיראן תחת מגבלות דתיות ואפליה.<ref name="Harif"></ref>

== ראו גם ==
* יהדות איראן
* עלילת הדם בשיראז

== הערות שוליים ==

קטגוריה:יהדות איראן ופרס
קטגוריה:סרטי 2005
ויסאם פרחאת

ויאסם פרחי פרחאת (; 1974 – 2 בדצמבר 2023) או בכינויו אבו חוסיין, היה מפקד גדוד שג'אעייה של הזרוע הצבאית של חמאס. עמד מאחורי פעולות טרור, ביניהן הפיגוע במכינה בעצמונה, הטבח בנחל עוז ועוד.<ref name=":0"></ref>

== ביוגרפיה ==
ויסאם פרחאת נולד בשנת 1974 לאום נידאל.<ref name=":1"></ref> שלושה מאחיו, נידאל, מוחמד ורואד נהרגו במהלך השתתפותם בפעילות טרור למען חמאס. אחיו הגדול, נידאל, נהרג בעת שהכין טיסן נפץ בשליחות הזרוע הצבאית של חמאס. נידאל היה מראשי פרויקט רקטות הקסאם של הזרוע הצבאית של חמאס. 

ב-20 במרץ 1995 נעצר פרחאת באשמת הובלת שש שקיות חומר נפץ לישראל, שלטענת ישראל היה ניסיון לבצע פיגוע התאבדות בישראל.<ref name="Maan"></ref> הוא ישב כמעט 11 שנים בכלא הישראלי, מתוכן שנתיים בבית הסוהר שקמה, 6 שנים בבית הסוהר נפחא ושנתיים וחצי בכלא הדרים. הוא שוחרר מהכלא הישראלי בנובמבר 2005, שלושה שבועות לאחר שאחיו רואד נהרג בידי ישראל.<ref name="Maan" />

ב-2002 תכנן את ביצוע פיגוע במכינה בעצמונה, שבו נהרגו חמישה אזרחים ישראלים ונפצעו 12 נוספים.<ref name=":0" /> בעודו בכלא נודע לו על השתתפותו של אחיו הצעיר מוחמד בפיגוע.

לאחר שחרורו מהכלא ב-2005, חזר פרחאת לעזה וסייע ביצירת רקטות לחמאס. 

אחר כך הפך למג"ד של חמאס בשג'אעייה<ref name=":0" />. הוא היה אחראי על המתקפה על אוטובוס התלמידים בשער הנגב בשנת 2011, בו נהרג אחד התלמידים.<ref name=":0" /> כמו כן פיקד על קרב שג'אעייה ב-2014, בו נהרגו שבעה חיילי צה"ל, בהם אורון שאול שגופתו נחטפה. פרחאת הוביל את הטבח בנחל עוז במהלך מתקפת הפתע על ישראל ב-7 באוקטובר 2023.<ref name=":0" />

ב-2 בדצמבר 2023 צה"ל חיסל את פרחאת בסיכול ממוקד במהלך מלחמת חרבות ברזל. לאחר מכן, ב-8 בדצמבר 2023, הזרוע הצבאית של חמאס פרסמה סרטון בו נראים קרבות בשג'אעייה, כולל טנק ישראלי בוער, וצעקות "אבו חוסיין" (בהתייחס לפרחאת) כ"מתנה"<ref></ref><ref name=":1" />. 

== הערות שוליים ==

קטגוריה:אישים שנהרגו בתקיפות אוויריות ישראליות
קטגוריה:אסירים ביטחוניים בישראל
קטגוריה:עזה: אישים
קטגוריה:פלסטינים שנולדו ב-1974
קטגוריה:פלסטינים שנפטרו ב-2023
קטגוריה:הטבח בנחל עוז
קטגוריה:פעילי חמאס שנהרגו ברצועת עזה במלחמת חרבות ברזל
בחורים רעים: הכל או כלום

בחורים רעים: הכל או כלום (באנגלית: Bad Boys: Ride or Die) הוא סרט פעולה קומי אמריקאי משנת 2024. זהו סרט המשך לסרט "בחורים רעים לתמיד", שבעצמו משמש כהמשך לסרט משנת 1995, "בחורים רעים".

==תקציר עלילת הסרט==
שוטרי מחלקת הסמים במיאמי (MPD) מייק לאורי (ויל סמית') ומרקוס ברנט (מרטין לורנס) שוב משתפים פעולה. הפעם הם מוצאים את עצמם במנוסה מפני רשויות החוק.

== צוות שחקנים ==
* ויל סמית' - הבלש מייק לאורי, שותפו וחברו הטוב ביותר של מרקוס.
* מרטין לורנס - הבלש מרקוס ברנט, חברו הטוב ביותר של מייק ושותפו.
* פאולה נונייז - ריטה
*ונסה הדג'נס - קלי
*אלכסנדר לודוויג - דורן
*צ'ארלס מלטון - רפה
* ג'ייקוב סיפיו - ארמנדו ארטס, בנו של מייק.
* ריי סיהורן - ג'ודי הווארד, בתו של קפטן הווארד
* אריק דיין - הבנקאי יואן גרפאד
* ג'ו פנטוליאנו - קפטן קונרד הווארד
* טאשה סמית' - תרזה ברנט, אשתו של מרקוס (החליפה את תרזה רנדל שגילמה את הדמות בסרטים הקודמים)
* די.ג'יי חאלד – מאני
* ג'ון סאלי - פלטשר

== קישורים חיצוניים ==
* 

==הערות שוליים==

קטגוריה:סרטי פעולה אמריקאיים
קטגוריה:סרטי סמים אמריקאיים
קטגוריה:סרטי המשך אמריקאיים
קטגוריה:סרטי קולומביה
קטגוריה:סרטים אמריקאיים משנת 2024
קטגוריה:סרטי 2024
פליקוי

הפָּלִיקוֹי או הפַּלָקוֹי (בלטינית: Palikoi, ביוונית עתיקה: Παλικοί), היו צמד אלים סיציליאניים כתוניים במיתולוגיה הרומית, ובמידה פחותה במיתולוגיה היוונית. הם מוזכרים במטמורפוזות V של אובידיוס, 406, ובאינאיס IX, 585 של ורגיליוס. הפולחן שלהם התרכז בשלושה אגמים קטנים שפלטו אדי גופרית במישור פלגוניה , וכתוצאה מכך אחים תאומים אלו היו קשורים לגייזרים ולעולם התחתון. היה גם מקדש לפליקוי בפאלאסיה, שבו אנשים יכלו להעמיד את עצמם או אחרים למבחנים של מהימנות באמצעות שיפוט של אלים; המשמעות של פטירתו הייתה שאפשר לסמוך על שבועה<ref>דאודאל, ל.ד. (1985). "על גזירת הדבר המופלא". חיבורים שלמים של אריסטו, כרך 2. עמ' 1272–1298. מזהה אובייקט דיגיטלי:10.1515/9781400835850-004. </ref>.

==גנאלוגיה==
השושלת המיתולוגית של הפליקוי אינה ודאית. גרסה אחת של האגדה מייחסת אותם לאל השמיים זאוס ולנימפה אאטנה . אחרים מקשרים את לידתם לזוגיות בין אאטנה לאל הפייסטוס. הגרסה היוונית מציינת שהם בנים של זאוס ונימפה נוספת, הנקראת תאליה<ref>וויצזאק K. T, זאיאסה D. (2004). [https://antiquitasvivahome.files.wordpress.com/2021/06/54.1-2.05.-witczak-k.-t.-zawiasa-d.-palici-e28093-the-sicilian-twin-brothers-and-the-indo-european-myth-about-divine-twins.pdf "פליקוי - האחים התאומים הסיציליאנים והמיתוס ההודו-אירופי על תאומים אלים"]. בתוך: Živa Antika [אנטיקוויטה וויבנטה] 54 (1–2), 2004, עמ' 55–57</ref>. דיווח שלישי טען שהפליקוי הם בניו של האל הסיציליאני אדראנוס.

ספר המיתוגרפים של הוותיקן מימי הביניים ייחס את השושלת שלהם לזאוס ולאטנה: זאוס (יופיטר) הכניס את אטנה להריון והיא, מחשש זעמה של הרה (יונו), הופקדה על כדור הארץ כדי להגן עליה ועל בניה.

==פרשנויות==
ספר המיתוגרפים השני של הוותיקן תרגם את שמם כ"נולדו פעמיים".

המלומד מרסל מולדר טוען למקור פרוטו-הודו-אירופי לשמם, ומקשר אותו לקבוצת שמות מורכבים יווניים השייכים לשדה הסמנטי של צבעים (למשל, leuko 'לבן'; melas 'שחור'). לפיכך, פירוש שמם יהיה "בעל צבע לבן, של צבע אפור, של צבע צהוב" ("בלנצ'אטר, ג'ונאטר, גריסאטר"). הוא גם מציע זאת כעדות לאופי ההודו-אירופי של .

ההיסטוריון הפולני קשישטוף תומאש ויצ'ק ודריה זוויאסה מציעים שהפליקוי נובעים מהמיתם ההודו-אירופי הישן של התאומים האלים. הם טוענים שהזוג מתאים לכמה מהתכונות המשותפות שהחוקר דונלד ג'יי וורד ייחס למיתם, כמו אבהות של אל שמיים וייעוד יחיד לשני התאומים.

== הערות שוליים ==

קטגוריה:אלים רומיים
קטגוריה:אלי אדמה
קטגוריה:אלים כתוניים
אלטיר

תיאור אומנותי של האבן אלטיר באי בויאן
אלטיר או אלאטיר (ברוסית: Алатырь) היא אבן לבנה אגדית קדושה במיתולוגיה סלאבית. היא מכונה אם כל האבנים, טבור העולם ומכילה כתבי קודש. האלטיר ניחנה בכוחות ריפוי והיא מוזכרת בלחשים רוסיים, בעיקר בלחשי אהבה.

על פי האגדות האלטיר נשמרת באי בויאן, באמצע האוקיאנוס ומתחתיה זורם מעיין פלאי המעניק לעולם כולו "מזון וריפוי". הנחש החכם גארפנה והציפור גאגאנה ממונים על שמירת האלטיר.

לפי אחת התיאוריות, האבן הלבנה אלאטיר אינה אלא ענבר. סוחרים הביאו אותו לאדמות רוסיה מחופי הים הבלטי. הוא היה יקר מאוד ושימש לא רק כקישוט, אלא גם כקמע רב עוצמה. עשן של ענבר מוצת מפגין מתאים לחיטוי. בימי קדם לא ידעו על כך, אבל ביצעו חיטוי חדרים ואנשים עם עשן ענבר. נערכו גם טקסי טהרה מרוחות רעות ושחיתות.

ענבר הייתה מרכיב של שיקויי אהבה, שיקויים אנטי-אייג'ינג ותרופה לעין הרע. בענבר קישטו את מזבח הבית, ובנסיבות מיוחדות שרפו אותו במהלך התפילות. במהלך הזמן, צבע האבן משתנה מלבן לחום. אולי ענבר לבן הוערך גבוה יותר והשתמשו בו בטקסים. ברוסיה זה נקרא "אילקטר".

==הערות שוליים==

קטגוריה:מיתולוגיה סלאבית
קטגוריה:ענבר
תוכנית גיבוי

תוכנית גיבוי היא תוכנית פעולה חלופית שהוכנה למקרה שתוכנית הפעולה הבסיסית תשתבש. תוכנית גיבוי נחוצה במסגרת ניהול סיכונים למשימה קריטית, שהמשך ביצועה נחוץ גם במקרה של תקלה.

דוגמאות:
* עקב החשש ממתקפת סייבר נהוג בדרך כלל להתקין אמצעים להגנת סייבר. ארגונים שבהם המשכיות עסקית היא קריטית מתקינים גם תוכנית גיבוי למקרה שהגנת הסייבר תיכשל, ומערכת המחשוב תצא מכלל פעולה עקב מתקפת סייבר. המכון הלאומי לתקנים וטכנולוגיה בארצות הברית פרסם מדריך לתכנון תוכנית גיבוי למערכות טכנולוגיית מידע פדרליות.
* בתכנון של מבצע צבאי נכללת גם תוכנית גיבוי, למקרה שיחול סיבוך בלתי צפוי באחד משלבי המבצע

תוכניות גיבוי נרקמות לרוב על ידי עסקים או ממשלות. ישנם חמישה שלבים של פיתוח תוכנית גיבוי:
* הקמת צוות תכנון
* הערכת היקף הבעיה
* פיתוח תוכנית גיבוי
* בדיקת התוכנית
* שמירה על עדכנית התוכנית. 

==ראו גם==
* תוכנית מגירה

==לקריאה נוספת==
* רפאל פרנקו, PLAN B בניהול משבר סייבר, Code Blue, 2023.

==הערות שוליים==

קטגוריה:חירום
קטגוריה:ניהול סיכונים
ייצוא דלק איראני ללבנון

ב-2021, איראן שיגרה חמש מכליות דלק תחת דגלה ללבנון על רקע משבר כלכלי בלבנון שהחל באוגוסט 2019 והחמיר עם הפיצוץ בנמל ביירות והשבתת הנמל מה שגרם למחסור כרוני בדלק. המכליות, שיצאו מנמלי איראן, הגיעו לנמל סורי ומשם נשלחו במשאיות ללבנון, בתיווך חזבאללה.<ref></ref><ref></ref><ref></ref>

== רקע ==
מאז אוגוסט 2019, לבנון נתקלה בסדרה של קשיים פיננסיים המובילים לפער בין שער החליפין הרשמי לזה של השוק השחור.<ref></ref> המצב התדרדר עם ההתמוטטות המשמעותית בערך של הלירה הלבנונית,<ref></ref> אשר ירדה בכ-90% מערכה,<ref></ref> בעקבות על ידי מחסור חריף בדולרים במדינה. דוחות של הגרדיאן ציינו שתופעת ההיפר-אינפלציה, שהחמירה על רקע ניהול כלכלי חובבני ומצבי מסחר שליליים בזמן מגפת הקורונה, הביאה לאובדן היכולת לסבסד מוצרי מזון, תרופות ודלק במחירים נגישים. התוצאה הייתה מחסור קשה בדלק, הפסקות חשמל ארוכות ותורים ממושכים בתחנות הדלק. הבנק העולמי הגדיר את המשבר הזה כאחד מהמשברים הכלכליים החמורים ביותר מאז אמצע המאה ה-19.<ref></ref>

== ייצוא על ידי איראן ==
ב-19 באוגוסט 2021 מזכ"ל חזבאללה חסן נסראללה הכריז בנאום טלוויזיוני על קרבת הגעת דלק איראני ללבנון, אומר שהדלק יגיע "בתוך שעות". <ref></ref> נסראללה גם חשף שטהראן הסכימה לבצע מסחר עם לבנון בלירה הלבנונית. המהלך התקדם עם הגעת הספינה האיראנית הראשונה לנמל בניאס בסוריה ב-2 בספטמבר.<ref></ref> נסראללה מאוחר יותר דיווח שהספינה הגיעה לסוריה לצורך פריקת הדלק, שהועבר ללבנון במשאיות מכליות דרך סוריה, אל העיירה בעלבכ בצפון-מזרח לבנון, והיה צפוי להגיע ליעדו עד 16 בספטמבר. בהמשך, ב-24 בספטמבר, נסראללה דיווח על הגעת ספינת דלק איראנית שנייה לנמל הסורי,<ref></ref> וכן על ספינות שלישית ורביעית בדרך, שאחת מהן נושאת בנזין והשנייה מזוט. נסראללה הבהיר שבשלב הראשון, הדלק יוקצה כתרומה למוסדות חברתיים כגוןבתי יתומים, בתי חולים ציבוריים, תחנות מים, בתי אבות ולצלב האדום הלבנוני למשך חודש.<ref></ref><ref></ref>

לגבי התשלום עבור הדלק, נסראללה ציין שעלות הדלק שולמה על ידי אנשי עסקים שיעים לבנונים.<ref></ref>

== תגובות ==
=== לבנון ===
נסראללה הדגיש את הנקודה שהמוטיבציה מאחורי הפעולות שלהם אינה כלכלית אלא הניסיון להקל על סבלם של האזרחים<ref name=":0"></ref>, תוך אזהרה לישראל וארצות הברית להימנע מלפגוע בספינות הדלק האיראניות, שהוא מגדיר כחלק משטח לבנון.

לעומת זאת, שר האנרגיה של לבנון, ריימונד ע'ג'ר, טען שלא הוגשה כל בקשה רשמית ליבוא דלק מאיראן.<ref></ref> חוסיין חאג' חסן ועלי חמיה, בכירים בממשל הלבנוני, הביעו את התפיסה כי "המצור האמריקני" על לבנון הוסר,<ref></ref> בעוד ראש הממשלה, נג'יב מיקאתי, הצהיר שהממשלה לא התערבה בתהליך אך תיאר את המקרה כהפרת ריבונות.<ref></ref> ההד החיובי בקרב האוכלוסייה הלבנונית, כפי שדווח על ידי הניו יורק טיימס וה-BBC, היה מורגש בחגיגות לכבוד הגעת משאיות הדלק, כשהמונים מביעים הכרת תודה לאיראן, לחזבאללה ולבשאר אל-אסד, נושאים בידיהם את דגליהם.<ref name=":0" /><ref></ref>

=== איראן ===
חוסיין אמיר עבדאללהיאן, שר החוץ של הרפובליקה האסלאמית של איראן, אמר: אנו נספק את הצורך של ממשלת לבנון בדלק ונעזור להם לפתור את הבעיות העומדות בפני המחסור בדלק. בעבר, הוא אמר שאיראן מכרה דלק ל"אנשי עסקים לבנוניים".<ref></ref><ref></ref>

== ראו גם ==
* יחסי איראן–לבנון

== הערות שוליים ==

קטגוריה:כלכלת נפט
קטגוריה:איראן: כלכלה
קטגוריה:לבנון: כלכלה
עונת 1988/1989 בגביע קוראץ'

עונת בגביע קוראץ הייתה המהדורה ה-18 של תחרות פיב"א לקבוצות כדורסל אירופיות, שנערכה בין 11 באוקטובר 1988 ל-22 במרץ 1989.

פרטיזן בלגרד מיוגוסלביה ניצחה בגמר את פלקנסטרו קאנטו מאיטליה וזכתה בטורניר הפעם השלישית.

== סיבוב ראשון ==

== סיבוב שני ==

== שלב הבתים ==
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.
{|
|
{| class=wikitable
|+בית 1
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| פרטיזן בלגרד
|6
|0
|536
|498
| +38
|-
|2
| פלקנסטרו וארזה
|3
|3
|504
|480
| +24
|-
|3
| מרימבורג
|2
|4
|536
|575
| -39
|-
|4
| אסטודיאנטס מדריד
|1
|5
|505
|528
| -13
|}
|
{| class=wikitable
|+בית 2
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| ק.ק. זאדאר
|5
|1
|544
|493
| +51
|-
|2
| חובנטוד בדאלונה
|4
|2
|546
|489
| +57
|-
|3
| הפועל תל אביב
|2
|4
|512
|538
| -26
|-
|4
| אולימפיאקוס
|1
|5
|498
|580
| -82
|}
|-
|
{| class=wikitable
|+בית 3
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| אולימפיה מילאנו
|6
|0
|577
|479
| +98
|-
|2
| הכוכב האדום בלגרד
|3
|3
|498
|541
| -43
|-
|3
| סרגוסה
|2
|4
|506
|528
| -22
|-
|4
| מאס פילס
|1
|5
|499
|532
| -33
|}
|
{| class=wikitable
|+בית 4
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| פלקנסטרו קאנטו
|5
|1
|597
|530
| +67
|-
|2
| סטרויטל קייב
|4
|2
|616
|554
| +62
|-
|3
| פו אורטז
|3
|3
|569
|569
|0
|-
|4
| דן הלדר
|0
|6
|470
|599
| -129
|}
|}

== חצי גמר ==

== גמר ==

{| class=wikitable style="text-align:center; margin:auto"
!גביע קוראץ' 1988/1989
|-
|פרטיזן בלגרדזכייה שלישית
|}

== ישראל בתחרות ==
הפועל תל אביב והפועל חולון, שסיימו במקום השני והשלישי בהתאמה בעונת 1987/1988 בליגה הלאומית בכדורסל, ייצגו את ישראל בתחרות.

הפועל תל אביב הוגרלה בסיבוב השני מול אינטר ברטיסלאבה וניצחה 195–172 (91–80 בברטיסלאבה ו-104–92 בתל אביב), אך הודחה בשלב הבתים לאחר שסיימה במקום השלישי בבית עם אולימפיאקוס (ניצחונות 101–86 בבית ו-99–87 בחוץ), ק.ק. זאדאר (הפסדים 84–93 בבית ו-72–87 בחוץ) וחובנטוד בדאלונה (הפסדים 79–103 בחוץ ו-77–82 בבית).

הפועל חולון הודחה בסיבוב הראשון על ידי פנאתינאיקוס לאחר שהפסידה 158–161 (הפסד 65–85 באתונה וניצחון 93–76 בחולון).

== קישורים חיצוניים ==
* [http://www.fibaeurope.com/cid_,XObOBMOG0-JbZPV954zm1.pageID_uwPF5YxlHY-Ni66Wx9O410.compID_MsfTeemRHYovSUdkYV76x0.season_1989.html תוצאות], באתר פיב"א אירופה
* [http://www.linguasport.com/baloncesto/internacional/clubes/c3/C3_89.htm תוצאות], באתר Linguasport

== הערות שוליים ==

קטגוריה:תחרויות כדורסל ב-1988
קטגוריה:תחרויות כדורסל ב-1989
קטגוריה:גביע קוראץ'
הנריק הולם

הנריק הולם (בנורווגית: Henrik Holm; נולד ב-12 בספטמבר 1995) הוא שחקן קולנוע, טלוויזיה ותיאטרון ודוגמן נורווגי,<ref></ref> הידוע מתפקידו בתור אוון בק נסהיים בעונותיה השלישית והרביעית של סדרת הדרמה הנורווגית לנוער "סקאם" של רשת NRK1.<ref></ref>

דמותו אוון ב"סקאם" הייתה מועמדת לפרס הקהל יחד עם הדמות איסק ולטרסן שגילם שותפו לסדרה טרייאי סנדוויק מו. הם זכו בפרס זה ובפרס 'רגע הטלוויזיה הטוב ביותר' על הסצנה 'O Helga Natt' המופיעה בעונה השלישית.<ref></ref>

== חיים אישיים ==
בין השנים 2016 ל-2020 הולם היה בזוגיות עם השחקנית ואישיות האינסטגרם לאה מאייר.<ref></ref>

== פילמוגרפיה ==
=== קולנוע ===
{| class="wikitable"
! שנה
! סדרה/סרט
! תפקיד
! הערות
|-
| 2019
| Menneskets opprinnelse
| חבר של נורה
| קול בלבד; סרט קצר<ref></ref>
|-
| 2019
| Tunnelen <ref></ref>
| טרמפיסט
|
|-
| 2020
| Poison
| חבר של לינה
| סרט קצר
|-
| 2020
| Animositet
| צליין
| סרט קצר
|}

=== טלוויזיה ===
{| class="wikitable"
! שנה
! סדרה/סרט
! תפקיד
|-
| 2016–2017
|סקאם
| אוון בק נסהיים
|-
| 2013
| Halvbroren 
| פדר הצעיר
|-
| 2022
|A Storm for Christmas
| אוסקר
|-
|2023
|Krypto Kings
| מיקל
|}

=== תיאטרון ===
{| class="wikitable"
! שנה
! מחזה
! תיאטרון
|-
| 2018
| 
| ברום קולטורוס 
|-
| 2023
| Benk
| התיאטרון השחור הנורדי 
|}

== פרסים ומועמדויות ==
{| class="wikitable"
|-
! שנה
! פרס
! קטגוריה
! עבור
! תוצאה
! הערות
|-
|2017
|גולרוטן 
|פרס הקהל
|סקאם
|
|<ref></ref>
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה נורווגים
קטגוריה:שחקני תיאטרון נורווגים
קטגוריה:דוגמנים נורווגים
קטגוריה:נורווגים שנולדו ב-1995
MV דאלי

MV דאלי, 26 במרץ 2024
MV דאלי (באנגלית: MV Dali) היא אוניית מכולות בבעלות Grace Ocean Pte Ltd. נכון למרץ 2024 האונייה נשכרה על ידי הקונצרן הדני מארסק והיא מנוהלת ומופעלת על ידי חברת Synergy Marine Group.<ref name="1xIEj"></ref>

ב-26 במרץ 2024, הספינה התנגשה בגשר פרנסיס סקוט קי בתחומי העיר בולטימור אשר במדינת מרילנד שבארצות הברית, וההתנגשות גרמה לכשל מבני קטסטרופלי שהוביל להתמוטטות הגשר<ref></ref>, לשישה מקרי מוות משוערים ולאדם אחד שנפצע.<ref></ref><ref>[https://www.nbcnews.com/news/us-news/maryland-bridge-collapse-francis-scott-key-bridge-boat-baltimore-rcna145047 Six presumed dead after cargo ship crash levels Baltimore bridge, company says] NBC News</ref>

== היסטוריה ==
הבנייה של האונייה החלה ביולי 2014 במספנת אולסן שבקוריאה הדרומית.<ref name="balticshipping"></ref> האונייה קרויה על שם האמן הספרדי סלבדור דאלי.<ref name="mte"></ref> האונייה נמסרה לבעליה, חברת Oceanbulk Maritime SA, בתחילת 2015, ומאז נשכרה על ידי הקונצרן הדני מארסק.

===ההתנגשות בתחנת העגינה באנטוורפן ב-2016===
ב-11 ביולי 2016 האונייה התנגשה בתחנת העגינה במסוף המכולות בנמל אנטוורפן שבבלגיה, וכתוצאה מההתנגשות נגרם נזק ניכר לירכתיים ולחלק האחורי של כלי השיט. גם לתחנת העגינה נגרם נזק רב כתוצאה מההתנגשות. בעת התקרית האונייה הייתה בבעלות החברה היוונית Oceanbulk Maritime אך נשכרה על ידי קונצרן מארסק.<ref name="guardian"></ref>

===ההתנגשות בגשר פרנסיס סקוט קי ב-2024===
ב-26 במרץ 2024 האונייה יצאה מנמל בולטימור אשר במדינת מרילנד שבארצות הברית, ושטה לעבר קולומבו שבסרי לנקה,<ref name="1xIEj"/> כאשר על סיפונה 22 אנשי צוות<ref name=npr></ref> ושני נתבים.<ref name=businessinsider></ref> זמן קצר לאחר שיצאה מהנמל הייתה הפסקת חשמל על האונייה. בעקבות זאת האונייה שלחה קריאת Mayday,<ref>[https://www.nytimes.com/live/2024/03/26/us/baltimore-bridge-collapse/35770705-4d05-5c4a-9414-440775b62df2?smid=url-share Live Updates: 6 People Are Missing in Baltimore Bridge Collapse] The New York Times</ref> אך זמן קצר לאחר מכן התנגשה בעמוד התמיכה של גשר פרנסיס סקוט קי אשר גרם לכשל מבני קטסטרופלי שגרם לגשר להתמוטט.<ref name="YAv0T"></ref><ref name="UI4YS"></ref>

== קישורים חיצוניים ==

==הערות שוליים==

קטגוריה:תקריות ימיות
קטגוריה:2024 בארצות הברית
Bye (שיר של אריאנה גרנדה)

"Bye" (בעברית: "ביי") הוא שיר של הזמרת-יוצרת האמריקאית אריאנה גרנדה, מתוך אלבום האולפן השביעי שלה, Eternal Sunshine.

== הרכב ==
אורכו של השיר "Bye" הוא שתי דקות ו-45 שניות.<ref name="Apple Music"></ref> סוגתו של השיר הוא דאנס-פופ ודיסקו-פאנק<ref name="TheGuardian"></ref><ref name="TheIndependent2"></ref> הכוללים צלילים של מוזיקת הפופ של שנות ה-70. תוכנו הלירי של השיר מתאר את עזיבת בן הזוגה של גרנדה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2024
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי מקס מרטין
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:שירים על חברות